да се осигури съгласуваност във времето. Това означава, че ако един подписвачески риск се среща в две последователни години, той трябва да бъде в един и същ псевдонимен формат.
 C0030
 Описание на риска
 Описанието на риска. В зависимост от вида дейност според определението в приложение I към Делегиран регламент (ЕС) 2015/35 се отчита видът на дружеството, сградата или професията, свързани с конкретния застрахован риск.
 C0040
 Вид дейност
 Посочва се видът дейност според определението в приложение I към Делегиран регламент (ЕС) 2015/35. Използва се една от възможностите от следния изчерпателен списък:
 1 — Застраховане във връзка с медицински разходи
 2—Застраховане във връзка със защита на доходите
 3 — Застраховане във връзка с обезщетение на работниците
 4 — Застраховане на гражданска отговорност във връзка с моторни превозни средства
 5 — Друго застраховане във връзка с моторни превозни средства
 6 — Морско, авиационно и транспортно застраховане
 7 — Имуществено застраховане срещу пожар и други бедствия
 8 — Застраховане във връзка с обща гражданска отговорност
 9 — Кредитно и гаранционно застраховане
 10 — Застраховане във връзка с правни разноски
 11 — Оказване на помощ
 12 — Разни финансови загуби
 C0050
 Описание на обхванатата рискова категория
 Позиция Описание на обхванатата рискова категория е специфична за предприятието и не е задължителна. Също така терминът „рискова категория“ не е въз основа на терминологията на равнище 1 и 2, но може да се разглежда като допълнителна възможност за предоставяне на допълнителна информация за застрахователния риск(-ове).
 C0060
 Срок на валидност (начална дата)
 Посочва се началната дата на специфичното покритието съгласно стандарт ISO 8601 (формат гггг-мм-дд), т.е. датата, на която покритието е влязло в сила.
 C0070
 Срок на валидност (крайна дата)
 Посочва се крайната дата на изтичане на специфичното покритието съгласно стандарт ISO 8601 (формат гггг-мм-дд).
 C0080
 Валута
 Посочва се буквеният код на отчетната валута съгласно стандарт ISO 4217.
 C0090
 Застрахователна сума
 Най-голямата сума, която застрахователят може да бъде задължен да изплати по полицата. Застрахователната сума се отнася за подписваческия риск.
 Когато полицата обхваща няколко експозиции/рискове в рамките на държавата, се посочва отделният подписвачески риск с най-високо нетно запазване. Ако рискът е приет въз основа на съзастраховане, застрахователната сума показва максималната отговорност на отчитащото се общозастрахователно предприятие. При съвместна солидарна отговорност трябва да се включи и частта, принадлежаща към намиращия се в неизпълнение съзастраховател.
 C0100
 Първоначален титуляр на полицата с право на приспадане
 Част от застрахователната сума, която се запазва от притежателя на полицата.
 C0110
 Вид подписвачески модел
 Вид подписвачески модел, който се използва, за да се оцени експозицията към подписвачески риск и необходимостта от презастрахователна защита. Използва се една от възможностите от следния изчерпателен списък:
 1 — Застрахователна сума:
 най-голямата сума, която застрахователят може да бъде задължен да изплати по силата на първоначалната полица. Застрахователната сума се попълва също, когато видът на подписваческия модел не е приложим
 2 — Максимална възможна загуба:
 загуба, която може да настъпи, когато най-неблагоприятните обстоятелства са повече или по-малко комбинирани и пожарът е спрян чрез непреодолими препятствия или липса на субстанция.
 3 — Възможна максимална загуба:
 определя се като прогнозна оценка на най-голямата очаквана